Vandag is die eerste Moedersdag vir Mamma. Ouma wil net vir jou vertel, van nou af tot jy self 'n roosterbroodjie kan maak , sal Pappa moet onthou van die belangrike dag. Moedersdag is sommer om dankie te sê (spesiaal) vir al die mamma-dinge wat mammas doen sonder om twee keer te dink. Dankie te sê vir al dinge wat Mamma vir jou leer..en dit is sommer gewone dinge ook soos ..mooi maniere, vriendelikheid al sulke dinge. Dit is so lekker om al die opwinding van Mamma-wees te vier. BAIE BELANGRIK –
Ouma wil jou vertel:
Hou altyd jou oortjies oop, Mammas skimp gewoonlik so maand voor die tyd wat hul graag wil hê ..en daardie skimp is vir Pappa se ore bedoel. Jy sal die nusies aandra wat Mamma nou bitter graag sou wou hê. Hmm, soms is Pappas geskok, maar hul maak of dit nou alles in die haak is ..van diamante tot vakansies…
Mammas gee nie regtig om wat 'n geskenk kos nie.. daardie eerste sopsoen kan nie in waarde omgeskakel word nie.(Buiten nou Pappa – hy kan ook maar soen .. maar ag so bederfie bly darem heerlik.
Geniet hierdie dag, 'n Mamma is vêr meer werd as korale. (Eendag sal Ouma jou nog die storie vertel van die Korale)
* Geniet hierdie spesiale dag Mia se Ma.
14 comments on "Liefste Mia"
Ouma is ook n moeder so Ouma moet ook n spesiale dag hê!
Om te dink hierdie liewe kleinding en haar mooi mamma en haar liefhebbende ouma bring vreugde in 'n wildvreemde ouma se lewe! Jou Mia-briewe is altyd soo welkom.
Baie dankie Frannie, die klein juffie wou glad nie vandag geglimlag het nie…Dankie vir die saamlees.
Mens moet mos Moedersdag met erns benader!
lekker glimlag ek oor daardie wysheid.
Ag ek kry sommer 'n knop in die keel … dis so spesiaal al hierdie eerstes
Dit is waar Tina
Pragtig. Sommer net pragtig.
Twee pragtige mensies en die ouma agter die pen,kan wonderlik skryf!
Baie dankie Perrdebytjie..die Ouma moet gemotiveer word sy is so lomerig darem nie lui nie, sy draal om te blog!